Nr. L 161/144 De Europæiske Fællesskabers Tidende 1 29. 6. 96 RÅDETS FORORDNING (EF) Nr. 1253/96 af 27. juni 1996 om ændring af forordning (EF) nr. 3059/95 om åbning og forvaltning af fælles- skabstoldkontingenter for visse landbrugs- og industriprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 28, under henvisning til forslag fra Kommissionen, og ud fra følgende betragtninger: Produktionen i Fællesskabet af visse industriprodukter og fiskerivarer vil i 1996 fortsat være utilstrækkelig til at dække behovet i Fællesskabets forarbejdningsindustrier; for en ikke ubetydelig dels vedkommende bliver Fælles- skabets forsyning med disse produkter derfor afhængig af indførsler fra tredjelande; Fællesskabets mest påtrængende behov for forsyninger med de pågældende produkter bør omgående dækkes på de gunstigste betingelser; ved forordning (EF) nr. 3059/95 () åbnede Rådet fælles- skabstoldkontingenter for 1996 for visse landbrugs- og industriprodukter; disse mængder bør forhøjes for så vidt angår glasgranulat (løbenr. 09.2867) og pennespidser (løbenr. nr. 09.2894), og med virkning fra 1. juli 1996 bør der åbnes nye toldkontingenter til nulsats for passende mængder, der ikke må forstyrre ligevægten på markedet for disse produkter og opbygningen eller udviklingen af fællesskabsproduktionen — UDSTEDT FØLGENDE FORORDNING: Artikel 1 I forordning (EF) nr. 3059/95 ændres tabellen i bilaget på følgende måde: 1) Teksten ud for løbenumrene 09.2867 og 09.2894 erstattes af den modsvarende tekst i tabellen i bilaget til denne forordning. 2) Løbenumrene 09.2701, 09.2791, 09.2933, 09.2934, 09.2935, 09.2936, 09.2937, 09.2938, 09.2939 og den tilhørende tekst i tabellen i bilaget til denne forordning tilføjes. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 27. juni 1996. (:) EFT nr. L 326 af 30. 12. 1995, s. 19. På Rådets vegne A. MACCANICO Formand